cyanic-selkie/wikianc huggingface dataset:
Ֆրանցիսկո Գոյա
Գեղանկար
Հարուստ գույներով և ամենօրյա կյանքի և տոնական ժողովրդական զվարճալիքների կոմպոզիցիոն տեսարաններով նկարներ։ Բոլորը գտնվում են Մադրիդի Պրադո թանգարանում՝ 1780-ական թվականների սկզբից Գոյան ճանաչում է ստանում նաև որպես դիմանկարիչ.
Գոյայի արվեստի դրսևորման ձևերը 1790-ական թվականների սկզբից՝ Մեծ ֆրանսիական հեղափոխությունից առաջ, կտրուկ փոխվեցին։ Ստեղծագործական կյանքում հաստատվելը փոխարինվում է խորը անբավարարվածությամբ, մոխրագույնի ի հայտ գալով, մուգի և բացի կտրուկ բախումներով։
Նրա գեղանկարներն առավել հաճախ սփռում են սուգ և մռայլություն, որը համապատասխանաբար կլանում է աքվատինտաները։ Իսպանական լուսավորյալների, այդ թվում՝ Գ. Մ. Խովելիանոս ի Ռամիրեի, Մանուել Խոսե Կինտանայի հետ մտերմությունը Գոյայի մոտ ձևավորում են ֆեոդալ-կլերիկական Իսպանիայի նկատմամբ թշնամանք։ Այդ ժամանակվա հայտնի թևավոր խոսքերից էր բանականության քունը ծնում է հրեշ։
Նկարները, որոնք նվիրվել են Իսպանիայի ազատագրմանը
Օֆորտների շարք
Գոյայի կողմից փորագրաված յուրահատուկ պղնձյա թիթեղների հիմնական մասը պահպանվում է Մադրիդում։ Գեղանկարչի կյանքի ժամանակաշրջանում նրա օֆորտները դեռևս լայն ճանաչում չէին գտել։ «Պատերազմի աղետն» ու «Առակն» առաջին անգամ հրատարակվեցին Սան Ֆեռնանդեսի ակադեմիայի կողմից միայն 1863 թվականին՝ գեղանկարչի մահից 35 տարի անց։
Արտաքին հղումներ
Կատեգորիա:18-րդ դարի իսպանացի նկարիչներ Կատեգորիա:Անձինք թղթադրամների վրա Կատեգորիա:Իսպանացի գրաֆիկներ Կատեգորիա:Իսպանացի նկարիչներ Կատեգորիա:Իսպանացի փորագրիչներ
SAT (թեստ)
SAT, ստանդարտավորված թեստ՝ նախատեսված ԱՄՆ-ի գրեթե բոլոր քոլեջների և համալսարանների համար։ Թեստը ստեղծվել է 1926 թ. Կրթական Թեստավորման Ծառայության կողմից։ Թեստի նպատակն է ստուգել աշակերտի իմացությունները համալսարան ընդունվելուց առաջ։ Նրա անվանումը փոփոխվել է մի քանի անգամ։ Սկզբում այն կոչվում էր Scholastic Aptitude Test, իսկ այժմ՝ Scholastic Assessment Test։
Անգլերենի և մաթեմատիկայի իմացության ստուգման համար նախատեսված է SAT I թեստը (SAT Reasoning Test)։ Այն ստեղծվել է 2005 թ.-ին։ Թեստը ներառում է 3 մաս՝ մաթեմատիկա, կարդալու ունակություններ և գրելու ունակություններ (Mathematics, Critical Reading, Writing)։ Առավելագույն միավորը յուրաքանչյուր հատվածի համար 800 է։ Թեստի արդյունքում հանձնողը առավելագույնը կարող է հավաքել 2400, իսկ նվազագույնը՝ 200 միավոր։ Թեստը վճարովի է և արժե 81 ԱՄՆ դոլլար միջազգային աշակերտների համար։ ԱՄՆ-ի լավագույն բուհեր ընդունվելու համար պարտադիր է հանձնել SAT Reasoning Test-ը։
Կառուցվածք
Թեստը կազմված է 3 հիմնական մասերից՝ մաթեմատիկա, կարդալու ունակություններ և գրելու ունակություններ։ Յուրաքանչյուր մասից կարելի է ստանալ առավելագույնը 800, իսկ նվազագույնը՝ 200 միավոր։ Ամբողջ թեստը բաժանված է 10 ենթամասերի։ Յուրաքանչյուր մաս ներառում է 3 ենթամաս և կա ևս 1 ենթամաս, որը կարող է լինել կամայական 3 մասերից։ Այս ենթամասից ստացված միավորների քանակը չի ազդում թեստի միավորների վրա, սակայն կարող է օգտագործվել հետագա թեստերի համար։ Թեստի ամբողջ տևողությունն է 3ժ 45 ր։ Ենթամասերի հարցերը բարդանում են ըստ հերթականության։
Կարդալու ունակություններ
Կարդալու ունակությունների մասը կազմված է 3 ենթամասերից՝ երկու 25 և մեկ 20 րոպեանոց հատվածներից։ Այն ներառում է մի քանի տեսակի հարցեր՝ նախադասությունների լրացում, և հարցեր տեքստերից։ Առաջին 5-8 հարցերը վերաբերում են նախադասությունների լրացմանը, իսկ մյուսները՝ տեքստերին։ Նախադասությունների լրացումը ստուգում է հանձնողի բառապաշարը և նախադասություն կազմելու ունակությունները։ Մնացած հարցերը վերաբերվում են տարբեր տեքստերի, որտեղ հանձնողը կարդում է տեքստը և պատասխանում է հարցերի, որոնց պատասխանները ներառված են տեքստում։ Տեքստերի թեմաները լինում են բնական ու հասարակական գիտություններից, կամ պարզապես մարդուն վերաբերվող տարբեր թեմաներից։ Յուրաքանչյուր տեքստին հաջորդող հարցերի քանակը համապատասխանում է տեքստի երկարությանը։ Որոշ առաջադրանքներում հանձնողը պետք է համեմատի 2 տեքստեր։ Դրանք հիմնականում կարճ տեքստեր են։
Մաթեմատիկա
Մաթեմատիկայի մասը կազմված է 2 ենթամասերից՝ առաջին 25 և երկրորդ 55 րոպեանոց հատվածներից։
Հաշվիչի օգտագործումը
Թույլատրվում են բոլոր տեսակի հաշվիչներ. պարզագույն գործողություններ կատարող, գիտական (scientific) և գրաֆիկական։ QWERTY ստեղնաշարով, կամ հեռախոսի հաշվիչները խստիվ արգելվում են։
Գրելու ունակություններ
Գրելու ունակություններ մասը ներառում է հարցեր՝ 5 հնարավոր պատասխաններով և էսսե (շարադրության տեսակ)։ Միավորների 70%-ը հավաքվում է 5 հնարավոր պատասխաններով հարցերից, իսկ մնացածը՝ Էսսեից։
Հնարավոր պատասխաններով հարցերը լինում են մի քանի տեսակի՝ սխալի հայտնաբերում, նախադասության լրացում և տեքստի բարելավվման հարցեր։ Առաջին երկուսը ստուգում են հանձնողի քերականական իմացությունները։ Սխալի հայտնաբերման ենթամասում հարկավոր է նշել նախադասության սխալ հատվածը, իսկ եթե նախադասությունը չունի սխալ՝ ընտրել Սխալ չունի (No Error) պատասխանը։ Նախադասության լրացման ենթամասում հարկավոր է ընտրել այն բառը (բառերը), որը տեղադրելով նախադասության մեջ նախադասությունը կստանա իմաստ։ Տեքստի բարելավվման ենթամասը ստուգում է հանձնողի, տեքստը տրամաբանական վիճակի բերելու ունակությունները։ Կարող է ներկայացվել վատ գրված տեքստ և առաջադրվել հարցեր, թե ինչ փոփոխությունների միջոցով է հնարավոր տեքստը բերել տրամաբանական տեսքի։
Գրելու ունակությունների մյուս հատվածը՝ Էսսեն, լինում է ողջ թեստի առաջին ենթամասը և տևում է 25 րոպե։ Էսսեի թեման նախօրոք տրվում է։ Առաջադրվող թեման պարզ է, հստակ և կազմված է այնպես, որ հասանելի լինի հանձնողին։ Էսսեն պետք է լինի պարզ, գրված լինի հասկանալի և լինի առաջադրված թեմայի սահմաններում։ Էսսեն գնահատվում է առավելագույնը 6, նվազագույնը՝ 1 միավոր երկու պրոֆեսիոնալ ստուգողների կողմից։ Հնարավոր է 0 ստանալ այն դեպքում, երբ էսսեն գրված չէ, թեմայից դուրս է, անգլերեն չէ, գրված չէ համար 2 մատիտով, կամ եթե գրված է անհասկանալի ձեռագրով։ Եթե 2 ստուգողների տրված գնահատականները տարբերվում են ավելի քան 1 միավորով, ապա վերջնական որոշումը կայացնում է երրորդ կարդացողը։ Ստուգողի՝ յուրաքանչյուր էսսեն կարդալու միջին ժամանակը 3 րոպեից էլ քիչ է։
Հարցերի տեսակները
SAT Reasoning Test-ում գրեթե բոլոր հարցերը ընտրովի պատասխաններվ հարցեր են։ Տարբերվում են միայն էսսեն և մաթեմատիկայի այն հարցերը, որտեղ հանձնողը պետք է գրի խնդիրների պատասխանները։ Բոլոր ընտրովի պատասխաններով հարցերը ունեն 5 հնարավոր պատասխան և ճիշտ է միայն մեկը։ Բոլոր ենթամասերում հարցերը՝ ըստ հերթականության բարդանում են։ Բացառություն են կազմում միայն տեքստերը, որոնց հետևող հարցերի հերթականությունը կառուցված է ոչ թե ըստ բարդության, այլ ըստ տեքստում տրված ինֆորմացիայի հաջորդականությամբ։
Թեստի գնահատումը
Բոլոր հարցերը գնահատվում են հավասարաչափ։ Յուրաքանչյուր ճիշտ պատասխանի համար տրվում է 1 միավոր, սխալ պատասխանի համար՝ հանվում է 0.25, իսկ չգրված պատասխանի համար չի հանվում ոչ մի միավոր։ Այնուհետև հավաքված միավորները փոխվում են 800 միավորանոց համակարգի։
Թեստի անցկացման վայրը, ժամանակը
SAT Reasoning Test-ը ողջ աշխարհում անցկացվում է ամսական 1 անգամ բոլոր ամիսներին՝ բացառությամբ հուլիս, օգոստոս և սեպտեմբեր ամիսների։ Հայաստանում SAT Reasoning Test հնարավոր է հանձնել միայն Հայաստանի ամերիկյան համալսարանում։
Արտաքին հղումներ
Կատեգորիա:Կրթությունն ԱՄՆ-ում
Սուրեն Աբրահամյան (այլ կիրառումներ)
Սուրեն Աբրահամյան կարող է վերաբերել՝
Մետաղաթերմիա
Մետաղաթերմիա (մետաղներ և հունարեն ջերմություն), մետալուրգիայի բնագավառ, որի հիմքում ընկած են օքսիդներից և այլ միացություններից ավելի ակտիվ մետաղների միջոցով մետաղների վերականգնման պրոցեսները։ Մետաղաթերմիաի ժամանակ անջատվում է մեծ քանակությամբ ջերմություն։ Որպես մետաղական վերականգնիչ լայնորեն կիրառում են ալյումինը (ալյումինաթերմիա), իսկ ոչ մետաղներից՝ սիլիցիումը (սիլիկաթերմիա)։ Գոյություն ունեն մետաղաթերմիական պրոցեսի մի քանի տարատեսակներ, արտավառարանային (ռեակցիայի ջերմությունը բավարար է վերամշակվող նյութերի վերականգնման և հալեցման համար), էլեկտրավառարանային (ջերմության մի մասը մատուցվում է էլեկտրատաքացման միջոցով) և վակուումային (որոշ նյութերի բարձր ցնդելիության պատճառով պրոցեսը կատարվում է վակուումի պայմաններում)։
Կատեգորիա:Մետաղագիտություն
Բարբարա (քաղաք)
Բարբարա (Barbara), կոմունա Իտալիայում, գտնվում է Մարկե մարզի Անկոնա գավառում ։
Բնակչությունը կազմում է 1475 մարդ (2008), բնակչության խտությունը՝ 137 մարդ/կմ²։ Տարածքը կազմում է 11 կմ²։ Փոստային ինդեքս՝ 60010։ Հեռախոսային կոդ՝ 071։
Սեն Գոդերիկ
Սեն Գոդերիկ (Saint-Gaudéric), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 69 մարդ, բնակչության խտությունը` 6.20 մարդ/կմ²։ Բնակավայրը զբաղեցնում է 11.13 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 35 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 54 աշխատունակ (15-64 տարեկան) բնակիչ, որոնցից ակտիվ էին 31-ը, իսկ ոչ ակտիվները` 23։ Ակտիվության ցուցանիշը կազմում է 57,4 %։ 31 աշխատունակ մարդկանցից աշխատել է 28 անձ (18 տղամարդ և 10 կին)։ Գործազուրկ են եղել 3 անձ (1 տղամարդ և 2 կին)։ 23 անաշխատունակներից 2-ը եղել են աշակերտներ կամ ուսանողներ, 11-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վոլտա
Վոլտա կարող է նշանակել․
Թոնուկ
Թոնուկ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում ։ Գտնվում էր Չիֆտլիկ տանող ճանապարհի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Խնամակալը
Խնամակալը, Հարոլդ Պինթերի պիեսն է։ Այն առաջին անգամ հրատարակվել է Encore ամսագրում և Eyre Methuen-ում 1960 թվականին։ Ի տարբերություն իր ավելի վաղ ներկայացումների,  այն  Պինտերի առաջին նշանակալից  կոմերցիոն հաջողությունն էր։
Պիեսը առաջին անգամ բեմադրվել է Լոնդոնի Վեստ Էնդ ում գտնվող Արտս թատրոն ում  1960 թվականի ապրիլի 27-ին։ իսկ հաջորդ ամիս տեղափոխվեց Duchess թատրոն, որտեղ բեմադրվեց  444 ներկայացում  մինչ Բրոդվեյ տեղափոխվելը։ 1963 թ  պիեսի հիման վրա  նկարահնվել է ֆիլմ։
Խնամակալը մնում է Պինտերի ամենահայտնի և հաճախակի բեմադրվող  ներկայացումը։
Գործողության վայրը
Գործողությունը տեղի է ունենում արևմտյան Լոնդոնի մի տան մեջ։
Կերպարները
Ինչպես նշված է տեքստում՝
Համառոտագիր
Կատեգորիա:1960 հրատարակված ներկայացումը տեղի է ունենում ամբողջովին փնթի և մեկ սենյականոց բնակարանում, որը պատկանում է երկու եղբայրներին։ Եղբայրներից մեկը հոգեկան հաշմանդամություն ունի (ըստ երևույթին ՝ էլեկտրոկերային թերապիայից)։ Միգուցե այն պատճառով, որ նա այնքան էլ պայծառ չէ, կամ գուցե բարությունից դուրս է գալիս, նա անջրպետ է բերում նրանց տուն։ Անօթևան տղամարդու և եղբայրների միջև սկսվում է ուժային խաղ։ Յուրաքանչյուր կերպար անորոշ կերպով խոսում է այն բաների մասին, որոնք նրանք ցանկանում են իրականացնել իրենց կյանքում, բայց կերպարներից ոչ մեկը չի ապրում իր խոսքով:
Պավել Լիսիցյան
Պավել (Պողոս) Գերասիմի Լիսիցյան (Лисицян (Лисициан) Павел Герасимович, ), օպերային երգիչ (բարիտոն), ԽՍՀՄ ժողովրդական արտիստ (1956), պրոֆեսոր։
Կենսագրություն
Ավարտել է Լենինգրադի երաժշտանոցը։ Տարբեր տարիներին եղել է Լենինգրադի օպերային թատրոնի, Երևանի օպերային թատրոնի և Մոսկվայի մեծ թատրոնի մեներգիչ։ Պավել Լիսիցյանի լայնածավալ ճկուն ու գեղեցիկ ձայնը աչքի է ընկել հազվագյուտ թավշե տեմբրով։ Նրա կատարած դերերգերից առավել նշանավորներն են Օնեգինը (Չայկովսկի «Եվգենի Օնեգին»), Մազեպա (Չայկովսկի «Մազեպա»), Ելեցկի և Տոմսկի (Չայկովսկի «Պիկովայա դամա»), Ռոբերտ (Չայկովսկի «Իոլանտա»), Ժերմոն (Վերդի «Տրավիատա»), Ամոնասրո (Վերդի «Աիդա»), Գրյազնոյ (Ռիմսկի-Կորսակով «Ցարի հարսնացուն») և այլն։ Կատարել է նաև Չայկովսկու, Ռախմանինովի, այլ ռուս և հայ կոմպոզիտորների ռոմանսներ։ Հյուրախաղեր է ունեցել աշխարհի տարբեր երկրներում։ 1967-1973 թթ. Լիսիցյանը դասավանդել է Երևանի Կոմիտասի անվան պետական կոնսերվատորիայում, սկզբում՝ որպես դասախոս, ապա՝ որպես պրոֆեսոր և ամբիոնի վարիչ ։
Ընտանիք
Պավել Լիսիցյանի դուստրերը՝ Կարինե Լիսիցյան (ծնված՝ 1938, մեցցո-սոպրանո), Ռուզաննա Լիսիցյան (ծնված՝ 1945, սոպրանո, միջազգային մրցույթի մրցանակակիր՝ 1974, Նիդեռլանդներ) և որդին՝ Ռուբեն Լիսիցյան (ծնված՝ 1945, դրամատիկ, տենոր, Շումանի անվան վոկալիստների մրցույթի մրցանակակիր՝ 1969, Գերմանիա), Մոսկվայի ֆիլհարմոնիայի մերներգիչներ են։ Նրա թոռնուհին՝ Ելենա Լիսիցյան ապրում է Նյու-Յորքուն։
Ծանոթագրություններ
Կատեգորիա:Հայ պրոֆեսորներ Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ Կատեգորիա:ԽՄԿԿ անդամներ Կատեգորիա:Հայ երգիչներ Կատեգորիա:Ռուս օպերային երգիչներ Կատեգորիա:Մանկավարժներ այբբենական կարգով Կատեգորիա:ԽՄԿԿ 22-րդ համագումարի պատվիրակներ Կատեգորիա:Խորհրդային ակադեմիական երաժիշտներ
Ալքայոս
Ալքայոս (հին հունարեն՝ Ἀλκαῖος, մ. թ. ա. 6-7-րդ դարեր), հին հույն բանաստեղծ։
Կենսագրություն
Ալքայոսը ծնվել է Լեսբոս կղզու Միտիլինե քաղաքում։
Ալքայոսի ժամանակ տեղի է ունենում ուժեղ դասակարգային պայքար դեմոկրատիայի և արիստոկրատիայի միջև։ Այս պայքարում դեմոկրատիան հաղթում է և Պիտտակոսը դառնում է բռնապետ։
Ալքայոսը սերում էր ազնվական տոհմից և եռանդուն մասնակցություն է ունենում իր հայրենի քաղաքի պայքարին։ Նա իր եղբայրների հետ գլխավորում է արիստոկրատիային՝ դեմկրատիայի դեմ պայքարելու գործում։ Զենքը համարում էր անհրաժեշտ իր դասակարգի շահերը պաշտպանելու համար և սիրում էր ու ոգևորությամբ նկարագրում այն.
Պիտտակոսը հաղթանակելով արիստոկրատիային՝ ճնշում գործադրեց և շատերին աքսորեց Միտիլինեից։ Վտարվածների մեջ էր նաև Ալքայոսը։ Բանաստեղծը գրում է քաղաքական պարսավագրեր և ծաղրում իր հակառակորդին։ Իր կրքոտությամբ նա հասնում է Թեոգնիդեսին և նույնիսկ գերազանցում նրան։
Արտաքսվելով Լեսբոսից, Ալքայոսը ճանապարհորդում է զանազան երկրներ, ուր աղքատությունը ճնշում է նրան։
Ալքայոսը բավականին երգեր է նվիրել նաև գինուն, արել գինու գովքը։ Երգեր է նվիրել նաև գեղեցկությանը, գովերգել Աֆրոդիտեին՝ գեղեցկության աստվածուհուն։ Նա ջերմ տողեր է նվիրել նաև Սաֆոյին, որի նկատմամբ, ինչպես հաղորդում են, անտարբեր չի եղել.
Ալքայոսին վերագրվում է երգերի 10 հատոր, որից շատ քիչ բան է հասել մեզ։ Ալքայոսից մեծ ազդեցություն է կրել հռոմեացի բանաստեղծ Հորատիոսը։
Աղբյուրներ
Կատեգորիա:Հին հույն բանաստեղծներ
Վալենշիա
Վալենշիա (Dairbhre, Valentia Island), կղզի Ատլանտյան օվկիանոսում՝ Իռլանդիայի հարավ-արևմտյան ափին, Քերի կոմսությունում՝ Իվերաչ թերակղզու մոտակայքում։ Այն կամրջով ու լաստանավով միանում է մայրցամաքին։ Կղզու չափսերն են 11 կմ երկարություն և 3 կմ լայնություն։ Մշտական բնակչությունը 665 մարդ է (2011) ։
Պատմություն
1993 թվականին երկրաբանության մի ուսանող հայտնաբերեց պարզունակ ողնաշարավորների բրածո մնացորդներ, որոնք այստեղ ապրել են 385 միլիոն տարի առաջ՝ ծանծաղ ջրի միջոցով մայրցամաքից տեղափոխվելով կղզի։ Այս հայտնագործությունները դարձել են Երկրի հնագույններից մեկը։
19-րդ դարի կեսերին կղզին դարձավ այն կետերից մեկը, որով անցնում էր անդրատլանտյան հեռագրական մալուխը՝ միացնելով Եվրոպան ու Հյուսիսային Ամերիկան։
Տեսարժան վայրեր
Վալենշիայի բնական, պատմական և մշակութային հանգստի ռեսուրսները, ինչպես նաև Քերիի օղակին մոտ գտնվելը կղզին բավականին գրավիչ են դարձնում զբոսաշրջիկների համար։ Մասնավորապես, կարելի է նշել հետևյալ տեսարժան վայրերը.
Ծանոթագրություններ
Կատեգորիա:Կղզիներ այբբենական կարգով Կատեգորիա:Ատլանտյան օվկիանոսի կղզիներ Կատեգորիա:Եվրոպայի կղզիներ Կատեգորիա:Իռլանդիայի աշխարհագրություն
Միապետի պալատ
Կառուցվածքը
Սկզբում, պալատականներն առանձնանում էին իրենց կատարած գործառույթներով, որոնցով նրանք տարբերվում էին մնացած պալատականներից։ Օրինակ՝ յուրաքանչյուր պալատ ուներ միապետի ձիաբուծարանի կառավարիչ։ Ռուսաստանում նրան անվանում էին ախոռապահ(конюший), Ֆրանսիայում՝ ոստիկան(agent de police), Անգլիայում ՝ գունդստաբլ(constable), Ավստրիայում՝ ախոռապետ ( գերմ․Stallmeister) և այլն։ Գրեթե բոլոր պալատներում կար սենեկապետ, ում միապետը վստահում էր նույնիսկ իր հանգստասենյակի բանալին։
Նմանատիպ պաշտոնների նշանակումները կատարվում էին բարձր ազնվականների և պալատականների միջոցով, որոնք իրականացնում էին ո՛չ միայն պալատական, այլ նաև՝ քաղաքական գործունեություն։ Միապետին ծառայություն էին մատուցում նաև սոցիալական տարբեր շերտերի ներկայացուցիչներ՝ սպասավոր(լակեյ), սենեկասպասավոր, կառապան և այլն։
Սալավաթ Գայսին
Գայիսին Սալավաթ Մուխտարովիչ, ռուս տնտեսական գործիչ, «Բաշինֆորմսվյազ» ՀԲԸ գլխավոր տնօրեն 1992-2011 թվականներին  ։ Բաշկիրական ՀՍՍՀ 12-րդ գումարման Գերագույն խորհրդի պատգամավոր, Պետական ​​ժողովի պատգամավոր - Բաշկորտոստանի Հանրապետության Կուրուլթայ 3-րդ, 4-րդ գումարումների։
Միապետի պալատ
Կառուցվածքը
Դասային և ինքնիշխան միապետություններում, գերիշխանն ուներ բացառիկ դիրք, իսկ նրա պալատը դառնում էր քաղաքական համակարգի առանցքակետ։ Յուրաքանչյուր պալատ ուներ իր՝ մանրակրկիտ մշակված արարողակարգը (էթիկետ), իսկ պալատականներն առանձնանում էին ըստ աստիճանակարգի(օր՝․ շարքային զինվորի) և տարակարգի(օր՝․ առաջին կարգի կապիտան)։
Պալատի տնտեսական կյանքով զբաղվում էին պալատի համապատասխան բաժինը կամ պալատական մինիստրությունը(օր՝․ Կայսերական պալատի մինիստրությունը՝ Ռուսական կայսրությունում)։ Որպես կանոն, եվրոպական միապետերի կանայք ունեին իրենց սեփական պալատը, կազմված բացառապես իգական սեռի ներկայացուցիչներից(պալատական ազնվական օրիորդներ և պալատական այլ կանայք)։ Արևելյան միապետություններում պալատական կանայք կազմում էին Կանանոցը(հարեմ) և գտնվում էին Ներքինիների հսկողության տակ։
122 (թիվ)
122 (հարյուր քսաներկու), բնական թիվ, որը գտնվում է 121-ի և 123-ի միջև։
Սալավաթ Գայսին
Կենսագրություն
1965-1975 թվականներին եղել է գլխավոր ինժեներ, ապա՝ Բելորեցկի օպերատիվ-տեխնիկական կապի կենտրոնի ղեկավար։
Միապետի պալատ
Պատմություն
XVII դարից սկսած, Ֆրանսիական թագավորական պալատը, որը գտնվում էր Վերսալում՝ օրինակելի էր մնացած պալատների համար։ Ռուսական կայսերական պալատը, որը XVIII դարի սկզբին փոխարինեց ռուսական թագավորական պալատին, հիմնական ժամանակն անցկացնում էր Սանկտ Պետերբուրգում և նրա մոտակա շրջաններում։
Սալավաթ Գայսին
Կենսագրություն
1976թվականից աշխատում է ՊՏՈՒՍ ԲԱՍՍՌ-ում որպես պետի տեղակալ, իսկ 1987թվականի նոյեմբերին միաձայն ընտրվել է ձեռնարկության ղեկավար։ 1992 թվականին, ՊՏՈՒՍ ԲԱՍՍՌ-ը «Բաշինֆորմսվյազ» ОАО-ի վերածվելուց հետո, Սալավատ Գայսինը դարձավ գլխավոր տնօրեն՝ ղեկավարելով ընկերությունը մինչև 2011 թվականը։
1990-1995 թվականներին ընտրվել է ԲԱՍՍՀ Գերագույն խորհրդի պատգամավոր, ընտրվել է Բաշկորտոստանի Հանրապետության Պետական ​​ժողովի Ներկայացուցիչների պալատի պատգամավոր՝ Կուրուլտայ, Բաշկորտոստանի Հանրապետության կառավարության անդամ ։
Միապետի պալատ
Պատմություն
Չինական կայսերական պալատն առանձնանում էր իր բազմամարդությամբ և բարդ կառուցվածքով։ Միայն Արգելված քաղաքում, XVII դարում, ծառայում էին 17000 Ներքինի։ Ներքին պալատը(կայսեր բարեկամներ և վստահված Ներքինիներ) և արտաքին պալատը(բարձրաստիճան պալատականներ) միշտ խնդիրներ են ունեցել իրար հետ ։ Ինքնատիպությամբ աչքի են ընկել Կրոնապետերի պալատները(օր՝․ պապի պալատը՝ Վատիկանում)։
Սալավաթ Գայսին
Կենսագրություն
Ռուսաստանի բնական գիտությունների ակադեմիայի պատվավոր ակադեմիկոս, Բաշկիրի պետական ​​համալսարանի պատվավոր ակադեմիկոս, հեռահաղորդակցության որակի ակադեմիայի անդամ, ՖԱ ՈՒֆա-ի պատվավոր նախագահ։
Միապետի պալատ
Պատմություն
Երկար կառավարող միապետերը երբեմն դառնում էին իրենց սեփական պալատի գերիներ, որտեղ նրանք ապրելով մանուկ հասակից ընկալում են աշխարհն այնպիսին, ինչպիսին որ պալատում է(օր՝․ Մայորդոմների պարագայում այդպես էր)։ Այդպես, չինական շատ կայսրեր մանուկ հասակից ժամանակն ամբողջությամբ անցկացնելով Ներքիների հետ՝(արական սեռի միակ ներկայացուցիչ, ում հետ թույլատրվում էր շփվել «երկնքի որդուն») նրանց բոլորից շատ էին վստահում և նրանց էին վստահում նույնիսկ պետական կարևոր գործեր։
Միապետի մոտ բարեկամները, հաճախ իրենց պալատներում պահում էին «փոքր» պալատ։ Ելիզավետա Պետրովնայի օրոք գործում էր գահի թագաժառանգ Պյոտոր Ֆյոդորովիչի և նրա կնոջ՝ Եկատերինա Ալեքսեեվնայի «երիտասարդ պալատ», որը գտնվում էր Օրանիենբաումում։
Սալավաթ Գայսին
Կենսագրություն
2011-2014 թվականներին- «Բաշինֆորմսվյազ» ОАО-ի տնօրենների խորհրդի նախագահ, «Ռոստելեկոմ» ОАО-ի նախագահի խորհրդական։ Գայսին Սալավաթ Մուխտարովիչի և նրա գլխավորած Բելառուսի Հանրապետությունում ձեռնարկության տասը հազարերորդ անձնակազմի ջանքերով բնակչության շրջանում հեռախոսների տարեկան աճը կազմում է ավելի քան 50 հազար։ Քաղաքների ընտանիքների մոտ 60 տոկոսը և գյուղական բնակավայրերի մոտ 23 տոկոսն ապահովված է հեռախոսով։ Բելառուսը տեղական հաղորդիչներից ստանում է 72 ռադիոհեռարձակում և 200 հեռուստատեսային հաղորդում։
Միապետի պալատ
Գրականություն
Рудаков В. Е. (1890–1907)։ «Двор»։ Բրոքհաուզի և Եֆրոնի հանրագիտական բառարան։ 86 հատոր (82 հատոր և 4 լրացուցիչ հատորներ)։ Սանկտ Պետերբուրգ См., напр.: Frederick W. Mote. Imperial China 900-1800. Harvard University Press, 2003. P. 893-4.
Սալավաթ Գայսին
Կենսագրություն
Ընտանեկան դրությունը՝ ամուսնացած, ունի որդի։
Միապետի պալատ
Գրականություն
Двор монарха в средневековой Европе. Явление, модель, среда. // Отв. ред. Н.А. Хачатурян. М., 2001. Королевский двор в политической культуре средневековой Европы: Теория. Символика. Церемониал. // Отв. ред. Н. А. Хачатурян. М.: Наука, 2004.
Սալավաթ Գայսին
Մրցանակներ և կոչումներ
Պարգևատրվել է «Պատվո նշան» Սալավաթ Յուլաևի շքանշանով։
Միապետի պալատ
Ծանոթագրություններ
Կատեգորիա:Պալատներ
Սալավաթ Գայսին
Մրցանակներ և կոչումներ
Մեդալ «Քաջարի աշխատանքի համար»
Բաշկորտոստանի Հանրապետության վաստակավոր ազդարար, կապի վարպետ։
ԽՍՀՄ պատվավոր ռադիոօպերատոր, Ռուսաստանի Դաշնության վաստակավոր ազդարար։
Բաշկիրիայի պետական ​​համալսարանի պատվավոր դոկտոր, Կապի որակի միջազգային ակադեմիայի և հովանավորչության միջազգային ակադեմիայի իսկական անդամ։
Գրականություն
Թերթ «Բաշկորտոստանի Հանրապետություն» թիվ 3 2010 Արվեստ. Հետևեք ժամանակին։
Իսաև (Կամենսկի շրջան)
Իսաև (Исаев), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Գուսևսկի գյուղական համայնքի կազմի մեջ։
Կատեգորիա:Ռոստովի մարզի Կամենսկի շրջանի բնակավայրեր
Կոսանովո
Կոսանովո (Косанове), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1850 թվականին։
2001 թվականի տվյալներով Կոսանովո գյուղում բնակվում էր 523 մարդ։ Բնակավայրը զբաղեցնում է 1,614 կմ² տարածք։ Բնակչության խտությունը կազմում էր 324,04 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Ֆրանսիայի ֆուտբոլի ազգային հավաքական
Ֆրանսիայի ֆուտբոլի ազգային հավաքականը (Équipe nationalle de France de football), Հավաքականի ավանդական գույները կապույտ, սպիտակ և կարմիր գույներն են, իսկ Ֆրանսիացիների համար խորհրդանշական գույնը կապույտ գույնն է։
Արտաքին հղումներ
Կատեգորիա:Ֆուտբոլը Ֆրանսիայում Կատեգորիա:ՖԻՖԱ Աշխարհի գավաթ նվաճած երկրներ Կատեգորիա:Եվրոպայի ֆուտբոլի ազգային հավաքականներ Կատեգորիա:Ֆրանսիայի ֆուտբոլի ազգային հավաքական Կատեգորիա:Ֆրանսիա Կատեգորիա:Սպորտը Ֆրանսիայում Կատեգորիա:Ֆուտբոլի Եվրոպայի չեմպիոններ Կատեգորիա:Մարտի 21 ծնունդներ Կատեգորիա:ՖԻՖԱ Աշխարհի գավաթակիրներ Կատեգորիա:Ֆուտբոլի աշխարհի չեմպիոններ
Ստավիշչե (գյուղ, Բրուսիլովի շրջան)
Ստավիշչե (Ставище), գյուղ Ուկրաինայի Ժիտոմիրի մարզի Բրուսիլովի շրջանում։
Արտաքին հղումներ
Կատեգորիա:Ուկրաինայի Ժիտոմիրի մարզի Բրուսիլովի շրջանի բնակավայրեր Կատեգորիա:Ուկրաինայի գյուղեր
Բախտաղեկի եկեղեցի
Բախտաղեկի եկեղեցի, Անիի Խաչուտի եկեղեցի, ս․ Գրիգոր, ճարտարապետական հուշարձան, կառուցված 1271 թ, Շահեր վարդապետի ծախքով։
Ըստ մի արձանագրության, պայմանականորեն այսպես է կոչվել Ն․ Մառի 1892-ի պեղումների ժամանակ բացված, քաղաքի հս․ մասում գտնվոդ «Գրիգոր Լուսավորիչ» փոքր եկեղեցին։ Հիմնովին ավերված, սակայն բեկորները զգալիորեն պահպանած հուշարձանի վերակազմության նախագծի հեղինակը Թ․ Թորամանյանն է։ Եկեղեցին կառուցվել է XII–XIII դդ․, պատկանել է գմբեթավոր դահլիճ տիպին։ Ճակատները հարդարված են եղել զույգ որմնասյուներին հանգչող որմնակամարներով։ Ճակտոնները, կամարամեջերը, պատուհանների լայն երեսակալները ծածկված են եղել բույսերի և երկրաչափական նրբաճաշակ զարդաքանդակներով, մասամբ նաև մարդկանց պատկերներով։ Ներսից՝ պատերը, սյուները, թաղերը, թմբուկն ու գմբեթը սվաղված էին ու ծածկված որմնանկարներով (Հին ու Նոր կտակարանների թեմաներով, հայոց հայրապետների, այդ թվում՝ Գրիգոր Լուսավորչի, պատկերներով, հայերեն արձանագրություններով)։
Ռետլա
Ռետլա (Rätla), գյուղ Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղում բնակվում էր 38 մարդ։
Արտաքին հղումներ
Կատեգորիա:Էստոնիայի Հարյումաա նահանգի Ռաասիկու շրջանի բնակավայրեր Կատեգորիա:Էստոնիայի գյուղեր
Մեծ քսանյակի Լոնդոնի գագաթնաժողով (2009)
Մեծ քսանյակի 2009 թվականի գագաթնաժողովը G20 երկրների պետությունների և կառավարությունների ղեկավարների երկրորդ հանդիպումն է, որը նվիրված է համաշխարհային ֆինանսական ճգնաժամին։ Անցկացվել է 2009 թվականի ապրիլի 1- ին Լոնդոնում, Մեծ Բրիտանիա։
Գագաթնաժողովի հիմնական նպատակներն էին.
Ռուսաստանի դիրքորոշումը
2009 թվականի մարտի 16-ին «Ռուսաստանի Դաշնության առաջարկները G20-ի գագաթնաժողովին Լոնդոնում (ապրիլ 2009)» հայտնվեցին Ռուսաստանի նախագահի կայքում։
Նրանք առաջարկել են համաշխարհային ֆինանսական կարգավորման համակարգի բարեփոխման հետևյալ ուղղությունները.
Այս ոլորտներն իրականացնելու համար Ռուսաստանն առաջարկում է.
Արդյունքներ
Ընդունվել են մի շարք փաստաթղթեր.
Հեռախոսի գաղտնալսման միջադեպ
2009 թվականի Լոնդոնի գագաթնաժողովի պատվիրակների հեռախոսային գաղտնալսման միջադեպը բռնկվեց 2013 թվականի հունիսին, երբ Ամերիկայի Միացյալ Նահանգների Ազգային անվտանգության գործակալության նախկին գործակալ Էդվարդ Սնոուդենը երկու թերթի (Washington Post և The Guardian) գաղտնի նյութեր հատկացրեց G-20-ի ժամանակ ամերիկյան հետախուզական գործակալությունների գործունեության մասին։ Գաղտնալսումներ են իրականացվել Ռուսաստանի Դաշնության նախագահ Դմիտրի Մեդվեդևի, ինչպես նաև Թուրքիայի և Հարավաֆրիկյան Հանրապետության պատվիրակությունների բարձրաստիճան պաշտոնյաների առնչությամբ ։
Հայկ (այլ կիրառումներ)
Հայկ կարող է ունենալ հետևյալ կիրառումները՝
Դոթորիմուկ
Դոթորիմուկ (կոր.` 도토리묵), կորեական ուտեստ, դոնդողի (մկան) տեսակ է, պատրաստվում է կաղնի օսլայից։ Մուկի արտադրությունը սկսվեց երկրի լեռնային գոտիներում, այնտեղ, որտեղ կային այնքան կաղնու ծառեր, որ կորեացիները դրանք դարձրել էին իրենց հանապազօրյա ուտելիքը։ Այնպես՝ ինչպես մուկի այլ տեսակներ, դոթորիմուկը ևս օգտագործվում է «դոթորամուկ մուչխիմ»-ում (도토리묵무침), պանչխանայում՝ մանրեցված վիճակով գազարի, կանաչ սոխի, սխտորի, սոյայի սոուսի, քունջութի բուսայուղի և կարմիր պղպեղի հետ։
Պատրաստում
Կորեական պատերազմի ժամանակ դոթորիմուկը եղել է հիմնական ուտեստներից մեկը, չնայած 21-րդ դարում օգտագործվում է որպես առողջ սնունդ։ Կաղինը հավաքում են գետնից կամ ծառից։ Պտղից հեռացվում է ծաղկակալը և կեղևը, ապա կորիզներից պատրաստում են խյուս։ Խյուսը լվանում են, որպեսզի դրանից անջատեն օսլան ։ Բացի օսլայի և սպիտակուցի մեծ քանակության, կաղինը պարունակում է նաև տանին և պոլիֆենոլ, որոնք բացասաբար են ազդում մարսողության վրա։ Այդ պատճառով օգտագործելուց առաջ անհրաժեշտ է հեռացնել տանինները ։ Օսլա պարունակող խյուսը կրկին լվանում են, որպեսզի տանինները օսլայից անջատվեն։ Առանց տաննիների խյուսը ունի սպիտակ գույն։ Երբ այն նստվածք է տալիս, ջուրը թափում են, իսկ խյուսը չորացնում այնքան, մինչև ստացվի փոշի։ Դրանից դոթորիմուկ ստանալու համար անհրաժեշտ է փոշու վրա ավելացնել ջուր, եռացնել և լցնել ձևավոր բաժակների մեջ։ Երբեմն կաղնու օսլայի մեջ ավելացնում են եգիպտացորենի օսլա, որպեսզի մեծացնեն դոթորիմուկի պարզությունը ։
Արտաքին հղումներ
Կատեգորիա:Կորեական խոհանոց
Կալինովոյե Օզերո
Կալինովոյե Օզերո (Калиновое Озеро), գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում։ Գտնվում է Ադլեր շրջկենտրոնից 30 կմ հյուսիս, իսկ Սոչիի կենտրոնից 13,5 կմ հյուսիս-արևելք, ծովի մակարդակից 386 մ բարձրության վրա։
Բնակչությունը
Համաձայն 2010 թվականի տվյալների, գյուղում ապրում էր 741 մարդ` հայեր, ռուսներ, ուկրաինացիներ, ովքեր զբաղվում էին թեյի մշակությամբ, այգեգործությամբ, մեղվաբուծությամբ և անասնապահությամբ։ Խորհրդային տարիներին գյուղն ուներ ութամյա դպրոց, հիվանդանոց և սղոցարան։
Պատմությունը
Գյուղը հիմնադրվել է 1900 թվականին։ Հայերը եկել են Աբխազիայից և Ախալքալաքից` 1961 թվականին։
Ալֆրեդ Վիկտոր դը Վինյի
Ալֆրեդ Վիկտոր դը Վինյի (Alfred Victor de Vigny, ), ֆրանսիացի գրող, կոմս։
Կալինովոյե Օզերո
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր
Ալֆրեդ Վիկտոր դը Վինյի
1814 թվականից մինչև 1827 թվականները ծառայել է թագավորական բանակում։ 1822 թվականին տպագրվել է նրա «Պոեմներ» անդրանիկ ժողովածուն։ «Սեն-Մար» (հատոր 1—2, 1826) պատմավեպում Վինյին իդեալականացրել է XVII դարի ազնվականական երիտասարդությանը։ «Մարշալ դ՚Անկրի կինը» (1831) պատմական դրամայում պատկերել է ֆեոդալական խռովության շրջանը Ֆրանսիայում՝ Հենրիխ IV-ի մահից հետո։ Զինվորական ծառայության հետ կապված Վինյիի հիշողություններն ամփոփված են «Զինվորի անազատությունն ու վեհությունը» (1835) գրքում։ Ետմահու հրատարակվել են «Ճակատագրեր» (1863) և «Բանաստեղծի օրագիրը» (1867) ժողովածուները։ Չընդունելով բուրժուական հարաբերությունները, բայց տեսնելով ազնվականության քայքայումը, Վինյին չի տարվել հետադեմ ռոմանտիկների՝ հին կարգերը վերականգնելու պատրանքներով։ Այստեղից էլ՝ նրա ստեղծագործության մռայլ հոռետեսությունը, «ամբոխից» վեր կանգնած տառապող անհատի կերպարը («Գայլի մահը», 1843, պոեմ)։ Վինյիի պոեզիան, որ ազդեցություն է գործել պառնասականների վրա (տես «Պառնաս»), աչքի է ընկնում ձևի խստությամբ. միտքը իշխում է զգացմունքի վրա։ Վինյիի առանձին ստեղծագործություններ ժամանակին թարգմանվել են հայերեն և տպագրվել մամուլում։
Արտաքին հղումներ
Կատեգորիա:Ֆրանսիացի գրողներ Կատեգորիա:Գրողներ այբբենական կարգով Կատեգորիա:Ֆրանսիացի բանաստեղծներ Կատեգորիա:Ֆրանսիացի դրամատուրգներ Կատեգորիա:Ֆրանսիացի վիպասաններ Կատեգորիա:Ֆրանսիական ակադեմիայի անդամներ Կատեգորիա:Ֆրանսիացի թարգմանիչներ
123 (թիվ)
123 (հարյուր քսաներեք), բնական թիվ, որը գտնվում է 122-ի և 124-ի միջև։
Յոռամ Գլոբուս
Յոռամ Գլոբուս (יורם גלובוס ), հրեա պրոդյուսեր և ռեժիսոր։ Հայտնի էր իր զարմիկ Մենահեմ Գոլանի հետ Cannon Films կինոստուդիայի Գոլան-Գլոբուս պրոդյուսերական կենտրոնը ղեկավարելու համար։
Արտաքին հղումներ
Կատեգորիա:Հրեա պրոդյուսերներ Կատեգորիա:Հրեա ռեժիսորներ
Մայլի Ստյուարտ
Մայլի Ստյուարտ (Miley Stewart), կերպար, Հանա Մոնտանա հեռուստասերիալի գլխավոր հերոսուհին։ Նրա դերը միշտ (2006 թվականի մարտի 24-ից սկսած) կատարել է Մայլի Սայրուսը։
Ըստ հեռուստասերիալի սյուժեի նա ապրում է երկու կյանքով։ Առավոտյան՝ դպրոցում, նա սովորական աղջիկ է, Մայլի Ստյուարտ անունով։ Բայց երեկոյան, ծանորթերից գաղտնի նա կերպարանապոխվում է, դառնում աշխարհահռչակ փոփ-աստղ, որի անունը Հանա Մոնտանա է։ Նրա գաղտնիքի մասին գիտեն միայն նրա բարեկամները, լավագույն ընկերներ Լիլի Թրեսքոթն (Էմիլի Օսմենթ) ու Օլիվեր Օքենը (Միտչել Մուսո), ինչպես նաև շերիֆ Դիարեյան և նրա աղջիկը։ Նա ունի նաև ավագ եղբայր՝ Ջեքսոն (Ջեյսոն Էրլզ), իսկ նրա հոր՝ Ռոբի Ռեյի դերը կատարում է Մայլի Սայրուսի իսկական հայր Բիլի Ռեյ Սարյուսը։ Մայլին ունի նաև հորեղբայր՝ Բոբի Ռեյ Սայրուս, հորաքույր՝ Դոլլի, տատիկ՝ Ռուտի և ոչ հարազատ քույր՝ Լեոն, Մայլիի և Ջեքսոնի մայրը մահացել է, բայց նրանք հաճախ են հիշում նրա մասին։
Այդ կերպարի հայտնիությունը բերեց նրան, որ Դիսնեյը Հանա Մոնտանա հեռուստասերիլաի մոտիվներով նկարահանեց Հանա Մոնտանայի և Մայլի Սայրուսի համերգային շրջագայությունը ֆիլմը։ ԱՄՆ-ում թվականին ֆիլմը զբաղեցրել է առաջին տեղը իր շահույթով
Ինչպես նաև 2009 թվականի ապրիլի 10-ին էկրաններին հայտնվեց Հանա Մոնտանա։ Կինո լիամետրաժ ֆիլմը։ Ըստ սյուժեի Մայլիի հայրը նրան տանում է իր հարազատ քաղաք, որը գտնվում է Թենեսի նահանգում, երբ Հանա Մոնտանան արդեն հայտնի էր դարձլ։ Թենեսիում Մայլին հանդիպում է իր հին ընկեր Թրեվիսին, ովքեր առաջին դասարանում ընկերությու էին անում։ Նրանք սիրահարվում են միմյանց, բայց Հանան նորից ամեն ինչ փչացում է։ Արդյունքում Մայլին մեծ ամբոխի առաջ հանում է իր կեղծամը, բայց Թենեսիի բնակիչները խնդրում են Մայլիին մնալ որպես Հանա և խոստանում են, որ կպահպանեն իր գաղտնիքը։
Հանա Մոնտանա հեռուստասերիլաի չորրորդ եթերաշրջանի վերջում Մայլին բոլորի առաջ հանում է իր կեղծամը, իսկ հետո հարցազրույցի ժամանակ պատմում է իր բոլոր գաղտնիքները։ Հեռուստասերիլալը վերջանում է այն ժամանակ, երբ Մայլին որոշում է որոշ ժամանակով կանգնեցնել իր կարիերան և ընդունվել քոլեջ՝ իր լավագույն ընկերուհու՝ Լիլիի հետ։
Կերպարի ստեղծումը
Սկզբում գլխավոր հերոսուհուն ցանկանում էին անվանել Քլոե Ստյուարտ, իսկ իր ալտեր-էգոյին Ալեքսիս Տեխաս։ Քասթինգին առաջինը եկավ Թեյլոր Մոմսենը, բայց նրան միանգամից մերժեցին։ Դերը բաժին ընկավ Մայլի Սայրուսին։
Հեռուստասերիալի պրոդյուսերները որոշեցին գլխավոր հերոսուհուն անվանել Մայլի Ստյուարտ՝ պահպանելով իր իրական անունը, իսկ ալտեր-էգոյին՝ Հանա Մոնտանա։
Մայլի Սայրուսը կատարել է իր դերը մինչև 2010 թվականը։ Երբ նկարահանումները վերջացան աղջիկը սկսեց կազմակերպել իր անձնական կյանքը և պատրաստում էր "Can't Be Tamed" ալբոմի ռելիզը։ Դերը ռուսերեն էր հնչյունավորում Մարիա Իվաշենկոն։ Երբ Հանա հայտնվեց ուրիշ հեռուստասերիալներում նրան հնչյունավորում էր մեկ ուրիշ դերասան։ Մայլի Սայրուսը սկսել է նկարահանվել հեռուստասերիլաում 13 տարեկանից։
Արտաքին հղումներ
Կատեգորիա:Ֆիլմերի հերոսներ Կատեգորիա:Հորինված երգիչներ Կատեգորիա:Հորինված ամերիկացիներ
Միլմերսդորֆ
Միլմերսդորֆ  (Milmersdorf), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 1626 (ըստ 2010 թվականի դեկտեմբերի 31-ի) ։ Տարածքը կազմում է 62,85 կմ²։ Փոստային ինդեքս՝ 12 0 72 396։
Միլմերսդորֆի կազմում են մտնում՝
Ծանոթագրություններ
Կատեգորիա:Գերմանիայի քաղաքներ
Ալդանի բարձրավանդակ
Ալդանի բարձրավանդակ (Алданское нагорье, Алдан үрдэлэ), Ռուսաստանի Սախա-Յակուտիայի Հանրապետությունում, Ալդան գետի վերին հոսանքի և Ստանկովյան լեռնաշղթայի միջև։ Միջին բարձրությունը 800–1000 մետր է, առավելագույնը՝ 2306 մետր։ Կազմված է գնեյսներից և բյուրեղային թերթաքարերից. հանդիպում են կարստային ձևեր։
Ծանոթագրություններ
Կատեգորիա:Ռուսաստանի բարձրավանդակներ
Կալիտվենսկայա
Կալիտվենսկայա (Калитвенская), գյուղ (ստանիցա) Ռուսաստանի Դաշնության Ռոստովի մարզի Կամենսկի շրջանում։ Կալիտվենսկի գյուղական համայնքի վարչական կենտրոնն է։
Կատեգորիա:Ռոստովի մարզի Կամենսկի շրջանի բնակավայրեր Կատեգորիա:1702 թվականին հիմնադրված բնակավայրեր
Բախտիարներ
Բախտիարներ, ցեղերի խումբ հարավ–արևմտյան Իրանում։ Համարվում են Իրանի հնագույն բնակիչները։
Ծանոթագրություններ
Կատեգորիա:Իրանական ազգեր
Տանու Օլա
Տանու Օլա (թուվ.` Таңды-Уула, մոնղ.` Тагны уулс), լեռնաշղթա Տիվայի Հանրապետության հարավում։ Ջրբաժան է Ենիսեյի վերին հոսանքի և Ուբսու նուր անհոսք լճի ավազանների միջև։ Բաժանվում է արևմտյան և արևելյան մասերի։ Երկարությունը մոտ 300 կմ է է, բարձրությունը՝ մինչև 2700 մ (առավելագույնը՝ 3061 մ)։ Կազմված է ավազաքարերից, թերթաքարերից, կոնգլոմերատներից, գրանիտներից և նստվածքային ապարներից։ Հյուսիսային լանջերը ծածկված են մայրու, կուենու տայգայով, հարավային լանջերը՝ տափաստանային բուսականությամբ։
Ծանոթագրություններ
Կատեգորիա:Ռուսաստանի լեռներ Կատեգորիա:Լեռնաշղթաներ այբբենական կարգով
Չիբիժեկ
Բնակչությունը 2010 թվականին գրանցված տվյալներով կազմում էր 223 մարդ։
Կուզմինցի (գյուղ, Գայսինի շրջան)
Կուզմինցի (Кузьминці), գյուղ Ուկրաինայի Վիննիցայի մարզի Գայսինի շրջանում։ Բնակավայրը նախկինում նաև անվանվել է Զլատոպոլ։
2001 թվականի տվյալներով Կուզմինցի գյուղում բնակվում էր 871 մարդ։ Բնակավայրը զբաղեցնում է 4098 կմ² տարածք։ Բնակչության խտությունը կազմում էր 212,54 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1500 թվականին հիմնադրված բնակավայրեր
Թուրխալա
Թուրխալա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Յուրի Վարդանյան (ֆիզիկոս)
Յուրի Լազարի Վարդանյան , հայ խորհրդային ֆիզիկոս-տեսաբան։ Ֆիզմաթ գիտությունների դոկտոր (1972), պրոֆեսոր (1974)։ ՀՀ ԳԱԱ թղթակից անդամ (2010) ։
Կենսագրություն
Ավարտել է Երևանի պետական համալսարանը (1959)։ 1965 թվականից աշխատել է նույն համալսարանում․ 1974-1983 թվականներին՝ միջուկային ֆիզիկայի ամբիոնի, 1983 թվականից՝ ալիքային պրոցեսների տեսության և ֆիզիկայի ամբիոնի վարիչ ։
1960-1965 թվականներին եղել է ՀԽՍՀ ԳԱ Կենտրոնական ԳՀ ֆիզիկատեխնիկական լաբորատորիայի կրտսեր գիտաշխատող, այնուհետև ավագ գիտաշխատող։ 1965-1973 թվականներին՝ ԵՊՀ-ի տեսական ֆիզիկայի ամբիոնի ավագ դասախոս, դոցենտ, 1973-1974 թվականներին՝ Երևանի պետական համալսարանի ռադիոֆիզիկայի ֆակուլտետի միջուկային ֆիզիկայի ամբիոնի պրոֆեսոր, իսկ 1975-2017 թվականներին՝ ԵՊՀ ռադիոֆիզիկայի ֆակուլտետի դեկան ։
2019 թվականի հուլիսին Մարդու իրավունքների եվրոպական դատարանը «Վարդանյանն ընդդեմ Հայաստանի» գործով Հայաստանի կառավարությանը պարտավորեցրել էր 1,6 միլիոն եվրո գումար հատուցել Վարդանյանին՝ Երևանի Կենտրոնում նրան սեփականազրկելու հայցով ։
Գիտական գործունեություն
Աշխատանքները վերաբերում են միջուկային նյութի տեսությանը և դրա աստղաֆիզիկական կիրառություններին։ Կարևոր արդյունքներ է ստացել գերխիտ այլասերված նյութի վիճակի հավասարման, սպիտակ թզուկների և բարիոնային աստղերի հավասարակշռության և կայունության, բաբախումների, անհամասեռ պտույտի, սառեցման, գրավիտացիոն ճառագայթման հարցերի վերաբերյալ ։
Սանտա Մարիա ին Արաչելի
Պատմություն
Ներկայիս բազիլիկի տեղում հին ժամանակներում կանգնած էր Յունոնա Մոնետա աստվածուհու տաճարը։ Տաճարի տարածքում հատվել են հռոմեական դրամներ, որոնք էլ իրենց անվանումը ստացել են Յունոնա Մոնետայից ։ Բառը լատիներենից փոխանցվել է այլ լեզուներին՝ ներառյալ անգլերենին (money)։
Այս տաճարի հետ կապված է ևս մի հայտնի լեգենդ, որը մեզ է հասել հռոմեացի պատմաբան Տիտոս Լիվիոսի «Ab urbe condita» գրքի շնորհիվ ։ Պատմությունն այն մասին է, թե ինչպես «սագերը փրկեցին Հռոմը»։ Յունոնայի տաճարում հռոմեացիները զոհեր էին մատուցում աստվածուհուն, ըստ այդմ զոհաբերության կենդանիները ըստ ավանդության ընտանի սագեր էին, որոնց պահում էին տաճարի տարածքում։ Ըստ լեգենդի, մ․ թ․ ա․ 390 թվականին Բրեննուսի գալլերը գիշերը շրջապատում են Կապիտոլիական ամրոցը և փորձում են գրավել այն՝ մագլցելով պարիսպն ի վեր։ Պահապանները խորը քնած էին, շները՝ նույնպես։ Յունոնա տաճարի սագերը աղմկելով քնից արթնացնում են ամրոցի ղեկավար կոնսուլ Մարկոս Մանլիուսին, որն էլ տագնապ է բարձրացնում։ Այսպիսով հռոմեացիները կարողանում են ետ մղել գալլերին։ Այս պատմությունը նկարագրված է Լև Տոլստոյի «Ինչպես սագերը փրկեցին Հռոմը» ստեղծագործությունում։
«Սև մահ» (Մեծ Ժանտախտ) համաճարակի ժամանակ ժողովրդական խոսնակ Նիկոլա դի Ռիենցոն հանդիսավոր կերպով բացեց 124 աստիճանից բաղկացած մոնումենատալ սանդղավանդակը։ Նախագծի հեղինակն էր Լորենցո Սիմոնե դի Անդրեոցցոն։ Աստիճանների կառուցման համար պահանջվող միջոցները, ինչպես նաև մարմարը հավաքեցին Հռոմ քաղաքի բնակիչները ի երախտագիտություն Աստվածամորն այն բանի համար, որ 1348 թվականի սարսափելի վարակի ժամանակ հիվանդների թիվը Հռոմում կտրուկ նվազեց և շատ արագ վերացավ այն բանից հետո, ինչ քաղաքացիները հանդիսավոր երթ կազմակերպեցին և ողջ քաղաքով մեկ շրջեցին այս եկեղեցու Մադոննա Արաչելի հրաշագործ սրբապատկերը։ Համաճարակը, որն այդ ժամանակահատվածում բնաջնջել էր եվրոպական և ասիական քաղաքների բնակչության կեսը, հրաշքով շրջանցեց Հռոմը՝ չթողնելով սարսափելի հետևանքներ։ Հռոմեացիները այդ անսպասելի փոփոխությունը վերագրեցին Մարիամ Աստվածածնին և նրա Մադոննա դի Արաչելի սրբապատկերին։
Մասունքներ
Կապիտոլիական բազիլիկի գանձերից են Սուրբ Հեղինեի մասունքները, հին և պատվելի Մադոննա Արաչելիի հրաշագործ սրբապատկերը (Х դար), Հոնորիոս IV Պապի տապանաքարը, ինչպես նաև Պինտուրիկկոյի ֆրեսկոները։
Արտաքին հղումներ
Կատեգորիա:Վատիկան Կատեգորիա:Հռոմի կաթոլիկ եկեղեցիներ
Մատի Վանհանեն
Մատի Վանհանեն (Matti Taneli Vanhanen, ), ֆինլանդացի քաղաքագետ, պետական գործիչ և Ֆինլանդիայի Հանրապետության նախկին վարչապետ ։ Ծնվել է 1955 թվականի նոյեմբերի 4-ին Ֆինլանդիայի Յուվյասկյուլյա քաղաքում։ Վանհանենի հայրը պրոֆեստոր Տատու Վանխանենն է, իսկ մայրը Աննա Տիհոնենը։ Վանհանենը սովորել է Ֆինլանդիայի Հելսինկի քաղաքի համալսարանում։ Աշխատել է նաև որպես լրագրող, խմբագիր և գլխավոր խմբագիր։
Դեմ է Ֆինլանդիայում և ողջ աշխարհում տեղի ունեցող «սադրիչ» ցույցերին։
Ծանոթագրություններ
Կատեգորիա:Ֆինլանդիայի վարչապետներ Կատեգորիա:1955 ծնունդներ Կատեգորիա:Նոյեմբերի 4 ծնունդներ Կատեգորիա:Հելսինկիի համալսարանի շրջանավարտներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Ֆինլանդիայի քաղաքական գործիչներ
Յուլիուս Ռոդերիխ Բենեդիքս
Յուլիուս Ռոդերիխ Բենեդիքս (Julius Roderich Benedix, ), գերմանացի գրող, դերասան, դրամատուրգ, լիբրետիստ և 19-րդ դարի թատերական ռեժիսոր։
Կենսագրություն
Յուլիուս Ռոդերիխ Բենեդիքսը ծնվել է 1811 թվականի հունվարի 21-ին Լայպցիգում։ Ավարտելով տեղի Սուրբ Ֆոմի դպրոցը, որից հետո՝ 1831 թվականին Հենրիխ Էդուարդ Բեթմանի խմբում(Heinrich Eduard Bethmann), ում հետ նա ճանապարհորդել է Գերմնիայի տարբեր քաղաքներում, ծանոթացել է դերասանի քոչվոր կյանքի բոլոր դժվարություններին։
Այնուհետև խաղացել է Մայնցում և Վիսբադենում, ինչպես նաև եղել է Վեզելեի ձմեռային պալատի ռեժիսոր։ Այնտեղ բեմում ներկայացրել է «Das bemooste Haupt» (1841) կատակերգությունը, որը հետագայում հաջողությամբ շրջել է գերմանական բազմաթիվ բեմերում և մեծ ազդեցություն թողել հեղինակի ճակատագրի վրա։ Այդ ամենից հետո Ռեդերիխ Բենեդիքսը հրաժարվել է բեմ բարձրանալ և դարձել է Վեզելե քաղաքի «Sprecher» հանրային թերթի խմբագիր։
Նրա կատագերգությունների մեծ մասը տպագրվել է «Gesammelte dramatische Werke» վերնագրով (27-րդ հատոր, Լայպցիգ, 1846-74)։ Այդ ամենի հետ մեկտեղ նա հրապարակել է «Deutsche Volkssagen»-ը (6 հատոր, Վեզել, 1839-40) և 1913,14,15 թվականներին հրատարակված ազատության պատերազմի պատմությունը «Ein Volksbuch» վերնագրով (6 հատոր,Վեզել, 1841)։
Յուլիուս Ռոդերիխ Բենեդիքսը մահացել է 1873 թվականի սեպտեմբերի 26-ին երկարատև հիվանդությունից հետո և թաղվել Լայպցիգի Սուրբ Իոնայի գերեզմանոցում։
Արտաքին հղումներ
Կատեգորիա:Գերմանացի գրողներ Կատեգորիա:Գերմանացի դերասաններ Կատեգորիա:Գերմանացի ռեժիսորներ Կատեգորիա:Դրամատուրգներ Կատեգորիա:Լիբերալիզմը Եվրոպայում Կատեգորիա:Թատրոնի դերասաններ Կատեգորիա:Թատերական ռեժիսորներ
Սերգեյ Դովլաթով
Սերգեյ Դովլաթով (Դովլաթյան) (Сергей Довлатов, ), հայ-հրեական ծագումով ռուս գրող։ Համարվում է ռուս ամենաընթերցվող ու ամենաշատ հրատարակվող գրողներից։ Բրոդսկու և Սոլժենիցինի հետ հանդիսանում է արտասահմանում 20-րդ դարի վերջի ռուսալեզու ամենաճանաչված գրողներից մեկը։ Նրա գործերը թարգմանվել են աշխարհի ավելի քան 30 լեզուներով ։
Կենսագրություն
Սերգեյ Դովլաթովի հայրը ազգությամբ հրեա, թատերական ռեժիսոր Դոնատ Մեչիկն էր, իսկ մայրը՝ ազգությամբ հայ , գրականության սրբագրիչ, Նորա Սերգեյի Դովլաթյանը։ Դովլաթովի ծնողները Բաշկիրիայի մայրաքաղաք էին էվակուացվել պատերազմի սկզբներին, որտեղ և 3 տարի բնակվել են ՆԳԺԿ-ի աշխատակիցներից մեկի տանը՝ Գոգոլի 56 հասցեում։ 1944 թվականից Դովլաթովը ապրել է Լենինգրադում (Այժմ՝ Սանկտ Պետերբուրգ)։ 1959 թ ընդունվում է Լենինգրադի Ժդանովի անվան համալսարանի լեզվաբանական ֆակուլտետ և սովորում երկուսուկես տարի, որտեղ և շփումներ է ունենում հանրաճանաչ գրողների և նկարիչների հետ, ինչպիսիք էին Եվգենի Ռեյնը, Իոսիֆ Բրոդսկին, գրող Սերգեյ Վոլֆը, նկարիչ Ալեքսանդր Նեժդանովը և ուրիշները։ Համալսարանից հեռացվել է վատ սովորելու պատրվակով։ Հետո հաջորդել են բանակային ծառայության 3 տարիները ներքին գործերի զորքերում, որտեղ նա Կոմիի Հանրապետության Չինյաորկ կոչվող ավանում տեղակայված ուղղիչ գաղութի պահակազորում էր։ Բրոդսկին իր հուշերում գրել է, որ Դովլաթովը բանակից վերադարձավ, ինչպես Տոլստոյը Ղրիմից՝ պատմությունների փաթեթով և փոքր-ինչ զարմացած հայացքով։ Դովլաթովն ընդունվեց ԼՊՀ ժուռնալիստիկայի ֆակուլտետ, աշխատում էր նաև Լենինգրադի նավաշինական ինստիտուտի «За кадры верфям» պարբերականում, գրում էր պատմվածքներ։ Հրավիրվեց ժամանակի հայտնի ռուս գրողներ Մարամզինի, Եֆիմովի, Վախտինի և Գուբինի կողմից ստեղծված «Горожане»/Քաղաքացիներ/ գրական խումբ։ Աշխատել է խորհրդային շրջանի ռուս հայտնի գրող Վերա Պանովայի գրական քարտուղար։
Էստոնիայում ապրած տարիներ
1972 թ. սեպտեմբերից մինչև 1975 թ. մարտ ապրել է Էստոնիայում։ Տալին քաղաքի գրանցում ստանալու համար երկու ամիս աշխատել է կաթսայատանը հնոցապան, միաժամանակ հանդիսանում էր «Սովետսկայա Էստոնիա» թերթի արտահաստիքային թղթակից։ Հետագայում աշխատանքի ընդունվեց Էստոնական ծովային նավագնացության կողմից թողարկվող «Моряк Эстонии» շաբաթաթերթում՝ զբաղեցնելով պատասխանատու քարտուղարի պաշտոն։ Հանդիսանում էր «Вечерний Таллин» քաղաքային թերթի արտահաստիքային թղթակից։ 1972 թ. ամռանը ընդունվել է աշխատանքի «Սովետսկայա Էստոնիա» թերթի ինֆորմացիոն բաժնում։ Իր «Փոխզիջում» գրքում տեղ գտած պատմվածքներում Դովլաթովը պատմում է «Սովետսկայա Էստոնիա» թերթում որպես թղթակից աշխատած տարիների իր լրագրողական գործունեության մասին։ Պատմում է նաև թերթի խմբագրության և իր գործընկեր-լրագրողների աշխատանքի մասին։ Իսկ առաջին «Հինգ անկյուններ» ժողովածուն ոչնչացվեց Էէստի Ռաամատ հրատարակչությունում Էստոնական ԽՍՀ-ի ՊԱԿ-ի հրամանով։ Որոշ ժամանակ աշխատել է էքսկուրսավար Պսկովի մոտակայքում գտնվող Պուշկինյան արգելոցում։
1975 թ. վերադարձավ Լենինգրադ և աշխատեց «Костёр» ամսագրում։ Գրում էր արձակ։ Ամսագրերը մերժում էին նրա ստեղծագործությունները։ Արտադրական թեմայով «Հարցազրույց» պատմվածքը լույս է տեսել 1974 թ., «Юность» ամսագրում։ Դովլաթովը իր ստեղծագործությունները հրատարակում էր ոչ օրինական կերպով, ինչպես նաև տարագրության մեջ հրատարակվող «Континент», «Время и мы» ամսագրերում։ 1976 թ. հեռացվել է ԽՍՀՄ Ժուռնալիստների միությունից։
Տարագրության տարիներ
1978 թ. իշխանությունների հետապնդումների պատճառով Դովլաթովը արտագաղթեց ԱՄՆ և բնակություն հաստատեց Նյու Յորքի Ֆորեստ Հիլս շրջանում։ Այստեղ նա դարձավ ռուս վտարանդի մտավորականների կողմից բացված «Новый американец» շաբաթաթերթի գլխավոր խմբագիրը։ Այս ամսագրի խմբագրակազմի անդամներն էին Բորիս Մետերը, Ալեքսանդր Գենիսը, Պյոտր Վայլը, բալետային և թատերակա լուսանկարիչ Նինա Ալովերտը, պոետ և էսսեիստ Գրիգորի Ռիսկինը և ուրիշներ։ Թերթը արագորեն ճանաչում գտավ էմիգրանտների շրջանում։ Հաջորդաբար լույս էին տեսնում Դովլաթովի արձակ ստեղծագործությունները։ Նա 80-ականների կեսերին արդեն մեծ հաջողություն ուներ ընթերցողների շրջանում և տպագրվում էր հեղինակավոր «Партизан Ревью» և «The New Yorker» պարբերականներում։ Տարագրության 12 տարիներին թողարկել է 1 գիրք ԱՄՆ-ում և Եվրոպայում։ ԽՍՀՄ-ում նրան գիտեին ոչ օրինական հրատարակություններից և «Ազատություն» ռադիոկայանի հեղինակային հաղորդման շնորհիվ։ Սերգեյ Դովլաթովը վախճանվել է 1990 թ.-ի Օգոստոսի 24-ին սրտի նոպայից։ Թաղված է Նյու Յորքի Քվինս թաղամասի հրեական Մաունթ Հեբրոն գերեզմանատան հայկական մասում։ 2014 թ. հունիսի 28-ին ԱՄՆ-ի Նյու Յորք քաղաքի քաղաքային իշխանությունների որոշմամբ Քուինս շրջանում բացվել է գրող Սերգեյ Դովլաթովի անվան՝ Sergei Dovlatov Way փողոցը, որտեղ Քուինս, 105-38 63rd Drive հասցեում նա բնակվել է 10 տարի։
Անձնական կյանք
Սերգեյ Դովլաթովը պաշտոնապես ամուսնացած է եղել 2 անգամ։ Առաջին անգամ ամուսնացած է եղել Ասյա Պեկուրովսկայայի հետ՝ 1960-1968 թթ.: 1970 թ., արդեն ամուսնալուծությունից հետո ծնվեց նրա դուստրը՝ Մարիա Պեկուրովսկայան, ով այժմ հանդիսանում է Universal Pictures կինոընկերության գովազդային բաժնի փոխնախագահը։ Երկրորդ կնոջից՝ Ելենա Դովլաթովայից ունի երկու զավակ՝ Եկատերինան (ծնվ.1966 թ) և Նիկոլայը (Նիկոլաս Դուլի, ծնվ. 1984 թ), որը ծնվել է արդեն ԱՄՆ-ում։ Նրա դուստր Ալեքսանդրան (ծնվ. 1975 թ.) ծնվել է քաղաքացիական կնոջից՝ Տամարա Զուբինովայից ։
Արտաքին հղումներ
Կատեգորիա:Հայ ռուսալեզու գրողներ Կատեգորիա:Ռուսահայ արձակագիրներ Կատեգորիա:Հայկական ծագմամբ ռուսներ Կատեգորիա:Ամերիկահայ գրողներ Կատեգորիա:20-րդ դարի վիպասաններ Կատեգորիա:Խորհրդային գրողներ Կատեգորիա:Խորհրդային լրագրողներ Կատեգորիա:Սանկտ Պետերբուրգի պետական համալսարանի շրջանավարտներ
124 (թիվ)
124 (հարյուր քսանչորս), բնական թիվ, որը գտնվում է 123-ի և 125-ի միջև։
Կամեննոգորիե (Կամենսկի շրջան)
Կամեննոգորիե (Каменногорье), ավան Ռուսաստանի Դաշնության Ռոստովի մարզի Կամենսկի շրջանում։ Մտնում է Գլուբոկինսկի գյուղական համայնքի կազմի մեջ։
Կատեգորիա:Ռոստովի մարզի Կամենսկի շրջանի բնակավայրեր
(1407) Լինդելյոֆ
(1407) Լինդելյոֆ (Lindelof), աստերոիդ աստերոիդների հիմնական գոտում։ Հայտնաբերվել է 1936 թվականի նոյեմբերի 21-ին Իրյո Վյայսյալյայի կողմից Տուրկուում ։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եվա Նովոդոմսկի
Եվա Նովոդոմսկի (Novodomszky Éva, ), հունգարացի լրագրող և հաղորդավարուհի։
2007, 2008, 2009, 2011, 2012, 2013 և 2014 թթ. եղել է Եվրատեսիլում Հունգարիայի քվեարկության արդյունքները հայտնողը։
Ծանոթագրություններ
Կատեգորիա:Հունգարացի լրագրողներ